Name bekend van drie wat tydens skoolkamp sterf | Maroela Media
Elias Malindi, woordvoerder van die provinsie se departement van onderwys, het Woensdag aan Maroela Media bevestig die leerlinge wat dood is, is Rebaone Rabolefa Ntsi (15) in graad 9, Letlhogonolo Ramushu (16) in graad 8 en Neo Nkawane (17) in graad 10.
Malindi het gesê die leerlinge was op 'n jaarlikse Landsdienskamp wat die skool onderneem om leerlinge bewus te maak van verskeie omgewingskwessies waaroor hulle in die klas leer. Die leerlinge was nie aan 'n spesifieke Landsdiens-tak verbonde nie.
Maroela Media het vroeër berig die leerlinge het op 'n kano op 'n dam by die Bergheim-vakansieoord gevaar, toe dit vermoedelik omgeslaan en hulle verdrink het. Die departement en die polisie het 'n ondersoek na die omstandighede rondom die voorval van stapel gestuur.
Al drie leerlinge word Saterdag te ruste gelê.
Letlhogonolo se gedenkdiens vind om 07:45 in die Anglikaanse kerk in Tlhabane plaas.
Neo se gedenkdiens vind om 07:00 in die Lutheraans-Evangeliese kerk in Rustenburg plaas.
Rebaone se gedenkdiens sal om 07:00 in Mmukubyane plaasvind.
Meeste van die kinders kan nie swem nie,so hulle het seker nie veiligheidsbaadjies aangehad nie. En so sal die belasting betaler die ouers moet vergoed vir die onderwysers se nalatigheid.
Hoekom leer die skool nie eerder die kinders om te swem, voordat hulle toegelaat word om te roei. Dis pure nalatigheid en die res van die ouers moet dit nie duld nie.
Jammer om van die geval te hoor, maar my vraag is, waarom gaan kinders op 'n dam, rivier ens as hulle nie kan swem nie? Dit is eerstens die toesighouer/s se plig om seker te maak alvorens kinders op 'n boot , kano ens klim of hulle wel kan swem. kinders kan ook onmoontlik wees, jok en stoute dinge agteraf doen sonder om verder te dink. Voordat jy as toesighouer kinders toelaat om enige diep water te betree moet daar seker gemaak word of die kinders wel kan swem, vra hulle om dit te bewys deur hulle n entjie te… Lees meer »
Ek was n kind. Ek het skool kampe bygewoon. Graad 10 seuns doen kattekwaad en dink dis VET PRET. Ons het dit ook gedoen. Gewag dat die onnies slaap. Geen skool of onnies kan die skuld dra. Hulle moes gedink het. Dit is nie my bedoelimg om enige iemand seer te maak. R.I.P YOUNG ONES. Aan die ouers ons is saam hartseer.
Ek glo nie hul sou verdrink het as hulle reddingsbaadjies aangehad het nie. Ek dink ook nie die kinders kan of wil dink nie, hulle doen net. En dit het slegte nagevolge gehad. Ek was self 'n kind gewees en mens doen soms goed waaroor jy nie wil dink nie. Sterkte aan die drie gesinne wat hul kinders verloor het.